"ኢትዮጵያ ፍርሓዊ፥ ነፃን ተኣማንን ምርጫ ንኽተካይድ፡ ነዚ ክትበቕዕ ዘኽእልዋ ትካላት ክጣየሹ ኣለዎም። ፓለቲካዊ ሃዋህው እውን ምዕሩይን ነፃነት ዘለዎን ክኸውን ኣለዎ" ይብሉ መስራትን ኣባል ኣመራርሓን ዓረና ኣይተ ገብሩ። ነፃን ዘይሻረውን ቦርድ መረፃ፡ ነፃ ስቪክ ማሕበራትን ሚድያን ክህልዉ ከለዉ ነቲ ምርጫ ፅቡቕ ቦታ ክህብዎ ከም ዝኽእሉ ይሕብሩ። "እቲ ኣኼባ ውፅኢቱ ከምዚ ንክኸውን ንፅበ፡ እንተዘይኮይኑ ድማ ሕቶና ክንቕፅለሉ ኢና" ክብሉ ተዛሪቦም። "ኢትዮጵያ ካብ ዝነበረቶ ከቢድ ቅልውላው ከምዘይወፀት ኢና ንኣምን። ገለ እወንታዊ ለውጥታታ ኣለዉ፡ እሱራት ተፈቲሖም፣ ዕጡቓት ብሰላም ናብ ዓዲ ኣትዮም። እዚ ግና እኹል ኢልና ኣይንኣምንን" ይብሉ። ነዚ ከም ምኽንያት ዘቕርብዎ ድማ፡ ዘተሓሳስብ ናይ ዜጋታት ምፍንቓልን ጥሕሰት ሰብኣዊ መሰላትን እዩ። "ንብረቶም ዝሰኣኑ ኣለዉ፤ ብብሄሮምን መንነቶምን ብዙሓት ሞይቶም። እዚ ቅድሚ ምርጫ መዕለቢ ክረክብን ደው ክብልን ኣለዎ" ኢሎም። ነቶም ክሳብ ሕዚ ዝተፈናቐሉ እውን ደገፍ ተገይሩሎም ናብ ዝነበሩሉ ክምለሱ፤ ዝጠፍኦም ንብረት እውን መንግስቲ ክመልሰሎም መርገፂ ውድቦም ከም ዝኾነ ሓቢሮም። ወሃቢ ቃል ግንቦት ሰባት ኣይተ ኤፍሬም "እቲ ዝነበረ ድዩ ወይስ ሓድሽ ስርዓት መረፃ'ዩ ንኢትዮጵያ ዘድልያ?
